Diari Oficial de la Generalitat Valenciana


Sumari del DOGV 9397, del 03-08-2022 (2022/7419)

ACORD de 29 de juliol de 2022, del Consell, pel qual s'autoritza incrementar el límit per a comprometre despesa pluriennal amb càrrec a la línia de subvenció S4015 «Programa d'I+D+i Comunitat Valenciana: Ajudes per al foment i suport a la I+D+i», de l'annex de transferències i subvencions de capital del Programa 542.50 «Investigació, Desenvolupament Tecnològic i Innovació (I+D+i)» de la Conselleria d'Innovació, Universitats, Ciència i Societat Digital. (VL 21.003/22-022).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7419


Data del document
:   29-07-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de juliol de 2022, del Consell, pel qual s'autoritza incrementar el límit per a comprometre despesa pluriennal amb càrrec a la línia de subvenció S4015 «Programa d'I+D+i Comunitat Valenciana: Ajudes per al foment i suport a la I+D+i», de l'annex de transferències i subvencions de capital del Programa 542.50 «Investigació, Desenvolupament Tecnològic i Innovació (I+D+i)» de la Conselleria d'Innovació, Universitats, Ciència i Societat Digital. (VL 21.003/22-022). [2022/7419]  
El pressupost del programa 542.50 «Investigació, Desenvolupament Tecnològic i Innovació (I+D+i)» inclou en el seu annex de transferències i subvencions de capital la línia de subvenció S4015 Programa d'I+D+i Comunitat Valenciana: Ajudes per al foment i suport a la I+D+I», que dona cobertura a la concessió de beques i ajudes per a la promoció de la investigació científica, el desenvolupament tecnològic i la innovació, de fins a 14 modalitats, algunes de les quals compta amb finançament dels fons addicionals REACT -EU en el marc del programa operatiu del Fons Social Europeu. Es tracta d'ajudes que abasten diversos exercicis, d'acord amb el que es disposa en l'article 16 de la Llei 2/2009 de Coordinació del Sistema Valencià d'Investigació Científica i Desenvolupament Tecnològic que estableix que les ajudes convocades a tal finalitat tindran abast pluriennal, d'acord amb les disponibilitats pressupostàries de cada exercici, i sempre que es determine en les bases reguladores de la seua concessió.  
Considerant els compromisos per a exercicis futurs derivats de convocatòries d'exercicis anteriors que van implicar despeses pluriennals, així com els que es deriven de la Resolució de 14 de setembre de 2021 per la qual es van convocar per a l'exercici 2022 subvencions del Programa per a la promoció de la investigació científica, el desenvolupament tecnològic i la innovació en la Comunitat Valenciana, i segons les dades que consten en la proposta de la Conselleria d'Innovació, Universitats, Ciència i Societat Digital, resulta necessari incrementar el límit quantitatiu previst en l'article 40.3) de la Llei 1/2015, d'Hisenda Pública, del Sector Públic Instrumental i Subvencions per a l'anualitat 2023, fins a 16.726.565,87 euros.  
A aquest efecte, i en virtut del que es disposa en l'article 40.4 de la Llei 1/2015 d'Hisenda Pública, Sector Públic Instrumental i Subvencions, el Consell adopta el següent:  
  
  
ACORD  
  
Primer i únic  
Autoritzar l'ampliació del límit quantitatiu que fixa l'article 40.3 de la Llei 1/2015 d'Hisenda Pública, del Sector Públic Instrumental i de Subvencions, per a assumir compromisos de despesa per a l'exercici 2023, amb càrrec a la línia de subvenció de concurrència competitiva S4015 «Programa d'I+D+i Comunitat Valenciana: Ajudes per al foment i suport a la I+D+I» del capítol 7 del programa 542.50 «Investigació, Desenvolupament Tecnològic i Innovació (I+D+I)», d'acord amb el següent detall:  
  
Anualitat Límit actual Límit modificat  
2023 17.738.411,00 11.659.923,87  
  
  
  
València, 29 de juliol de 2022  
  
La consellera secretària  
AITANA MAS MAS